Diari Oficial de la Generalitat Valenciana


Sumari del DOGV 4433, del 05-02-2003 (2003/1129)

Informació pública de l'alternativa tècnica del programa per al desenvolupament de l'actuació integrada de la unitat d'execució en sòl urbà Pinets.
---------------------------------------------------------------------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1129


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució en sòl urbà Pinets. [2003/M1129]
  
Esta Alcaldia Presidència, per Resolució de data 23 de desembre de 2002, ha disposat:
  
Primer. Sotmetre al tràmit d'informació pública l'alternativa tècnica del programa per al desenvolupament de l'actuació integrada de la unitat d'execució en sòl urbà Pinets, que consta de projecte d'urbanització i estudi de detall, pel termini de 20 dies hàbils, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, amb la remissió prèvia dels avisos disposats en l'article 46.3 de la LRAU, sense que incidisca en el còmput del termini qualssevol altres formes de publicitat que puga donar-se a esta.
  
Segon. La present informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant el termini indicat.
  
Tercer. Les proposicions juridicoeconòmiques es presentaran durant els cinc dies següents al venciment del termini anterior.
  
Quart. Estos terminis quedaran prorrogats per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució per a això; la dita pròrroga s'anunciarà al tauler d'edictes de l'Ajuntament i es comunicarà als qui, per desconéixer-la, hagen presentat pliques prematurament.
  
Cinqué. L'acte d'obertura de pliques tindrà lloc en la següent data hàbil a la conclusió del termini per a presentar-les. Si este dia fóra dissabte, es posposarà al dilluns següent.
  
Sisé. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se unint les seues proposicions.
  
Seté. L'expedient estarà de manifest i podrà consultar-se a les oficines tècniques municipals de l'Ajuntament de Benissa, en dies i hores hàbils.
  
Huité. Notificar el present acord als regidors de la corporació municipal, de conformitat i als efectes disposats en l'article 46.3 de la LRAU.
  
Nové. Remetre avís amb el contingut de l'edicte al domicili fiscal dels qui consten en el cadastre com a titulars de drets afectats per l'actuació proposada.
  
Deu. L'adjudicació del programa que es realitze s'efectuarà amb els condicionants o les modificacions que, si escau, acorde l'Ajuntament de Benissa.